open-index/open-wikipedia-markdown huggingface dataset:
En siste sjanse

***En siste sjanse*** er tittelen på en episode av TV-serien om Marve Fleksnes. Den ble vist på NRK i 1988 og er en siste i en føljetong på ti episoder som i hovedsak består av gamle episoder vevd inn i nytt materiale. Rundt halvparten av materialet i denne episoden er hentet fra en eldre episode kalt *[[Trafikk og panikk]]*, resten er originalt. Den har en lengde på ca 50 minutter og var tenkt som en avslutning på alle fortellingene om Fleksnes.

Hele 64 % av norske TV-seere så episoden og den ble dermed det mest sette programmet den uken. Til sammenligning ble sesongpremieren av Dan Børge Akerøs *[[LørDan]]* sett av 59 %.

## Handling
Bakgrunnen for handlingen er at Marve Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først.

Episoden begynner med at Marve forsøker å ta seg over Perleporten ved å bruke vingene han har fått, men han blir brutalt stanset av St. Peter. Han forteller ham så at de to har møttes en gang tidligere – på jorden. St. Peter begynner så å fortelle om en biltur på en smal landevei der Fleksnes møtte en eldre herre i en Jaguar. Begge nektet å rygge og det hele utartet seg til en krangel der begge stod knallhardt på sitt. Etter denne historien viser St. Peter et lite utdrag fra tiden på Nøttefjord camping - like før Fleksnes døde.

Etter dette får Marve sin endelige dom fra St. Peter: Han er fortapt og får ikke komme inn Perleporten. I et siste desperate forsøk prøver han å skyte seg over porten i kanon. Det hele mislykkes og isteden treffer han porten og besvimer. Når han omtåket våkner opp ser han til sitt sjokk at han er på campingplassen hvor han "døde". Både "Modern" og flere av gjestene står rundt ham mens han omsider kommer til hektene. Hans personlighet er tilsynelatende endret og han mener selv at han har fått en ny sjanse av St. Peter. Etter å ha gratulert brudeparet blir han sittende alene å filosofere over livet sitt og hvorfor det har blitt slik det har blitt. Etter en del grubling og selvransakelse får han et fornyet syn på livet.

## Rollebesetning i denne episode
*Rolv Wesenlund som Marve Fleksnes
*Aud Schønemann (Magnhild, modern)
*Henki Kolstad som St. Peter og direktør Hoff
*Rolf Berntzen som Einar, Magnhilds vordende ektemann
*Roy Bjørnstad som politimann på motorsykkel
*Kjell Kjær som en mann fra redningstjenesten Viking
*Svein Wickstrøm som en mann fra redningstjenesten Falken
*Anne-Lise Tangstad som fruen til direktør Hoff

## Referanser


## Eksterne lenker
*
Spildra

**Spildra** (nordsamisk: *Spittá*) er ei øy i Kvænangen kommune i Troms. Øya ligger i fjorden Kvænangen, vest for Jøkelfjorden og nord for øya Skorpa. Spildra er Kvænangens største øy.

Etter hvert som offentlige og private tilbud har blitt redusert utover mot slutten av 1900-tallet og på 2000-tallet, har stadig flere innbyggere flyttet fra øya. I 2019 mistet Spildra også sin faste postrute. Per 2024 pågår småskalaproduksjon på øya av tradisjonelle naturprodukter, spesielt en halvtørket lettsaltet variant av torsk kalt «boknafisk». Det tilbys også overnatting, hel- eller halv-pensjon, hav-safari, guidet kulturvandring og andre utflukter.

## Historikk
I russiske aktstykker fra 1600-tallet nevnes stedet som *Spindaj Ostrov*.

Spildra Skytterlag ble stiftet i 1907. På øya ligger også det nedlagte Dunvik fiskemottak AS.

## Kultursti
På øya ble det i 2018 anlagt en kultursti kalt «Spildra kultursti». Prosjektet var et samarbeid mellom Sametinget, Troms fylkeskommune og Spildra grendelag. Sametingets nettsider beskriver kulturstien slik:«Gjennom vandringen kan en få kjennskap til hvordan folk har bodd og brukt landskapet gjennom flere tusen år. Det særegne ved Spildra er alle sporene som gir innblikk i samenes trosoppfatning, riter og gravskikker. Øya har store steinurer. I disse finnes bjørnegraver, urgraver og offersteiner.»

## Referanser
Palestinas flagg

**[[Palestina]]s flagg** ble opprinnelig utformet av Hussein bin Ali, Sharif av Mekka for det arabiske opprøret mot Det ottomanske riket i 1916. I 1917 var palestinerne først ute med å heise dette flagget til den arabiske nasjonalbevegelsen, og senere som det palestinske flagget. Flagget ble på nytt tatt i bruk som flagget til det palestinske folket i 1964 av PLO, og 15. november 1988 tok PLO flagget i bruk som flagget til staten Palestina. I dag er flagget i utstrakt bruk i områdene som administreres av den palestinske selvstyremyndigheten.

Flagget består av tre like brede vannrette striper (svart, hvitt og grønt ovenfra og ned), med en rød trekant. Flagget er nesten identisk med flagget til Ba'th-partiet og svært likt flaggene til Vest-Sahara (SADR) og Jordan.

## Eksterne lenker
* 
* Palestina på flagspot.net / Flags of the World
* The Meaning of the Flag at the website of the Palestinian Academic Society for the Study of International Affairs
Terje

**Terje** er et norsk mannsnavn og et estisk kvinnenavn. Som mannsnavn er det en yngre form av mannsnavnet Torgeir. Den opprinnelige norrøne varianten Þórgeirr er dannet av gudenavnet Tor og *geirr*, «spyd». Som kvinnenavn er det en estisk form av det finske navnet Terhi.

## Utbredelse
Terje er et vanlig mannsnavn i befolkningen i Norge, men er lite utbredt i andre land.

|}

Terje var blant de mest populære døpenavnene i Norge i perioden ca. 1940-1970.

Kvinnenvanet Terje er vanlig i Estland.

|}

## Kjente personer med navnet
### Menn
* Terje Rød-Larsen (f. 1947), norsk politiker og diplomat
* Terje Formoe (f. 1949), norsk artist, komponist og forfatter
* Terje Tysland (f. 1951), norsk musiker
* Terje Andersen (f. 1952), norsk skøyteløper og skøytepresident
* Terje Strømdahl (f. 1952), norsk skuespiller
* Terje Moe Gustavsen (1954&ndash;2019), norsk samferdselsminister og vegdirektør
* Terje Dragseth (f. 1955) norsk forfatter, filminstruktør og musiker i bandet «I Sing My Body Electric»
* Dag Terje Andersen (f. 1957), norsk politiker
* Terje Hellesø (f. 1964), norsk naturfotograf
* Terje Isungset (f. 1964), norsk jazzmusiker
* Terje Langli (f. 1965), norsk langrennsløper 
* Terje Søviknes (f. 1969), norsk politiker
* Terje Håkonsen (f. 1974), norsk snøbrettkjører
* Terje Sporsem (f. 1976), norsk stand up-komiker fra Ålesund
* Terje «Valfar» Bakken (1978&ndash;2004), norsk musiker i bandet Windir
### Kvinner
* Terje Luik (f. 1941), estisk skuespiller
* Terje Pennie (f. 1960), estisk skuespiller
* Terje Trei (f. 1967), estisk politiker

## Oppdiktede personer
* Terje Vigen i diktet «Terje Vigen» av Henrik Ibsen
* Pitbull-Terje i barneboken *Pitbull-Terje går amok* av Endre Lund Eriksen
* Pitbullterje i filmen av samme navn
* Terje Martinsen (spilt av Eivind Sander) i TV-serien *[[Neste sommer (TV-serie)|Neste sommer]]*

## Kuriosa
* *Terje* er et estlandsk kvinnenavn

## Referanser


## Eksterne lenker
*
Tropisk år

**Tropisk år** er betegnelsen på den nøyaktige tiden det tar jorden å passere én hel runde rundt solen, nærmere bestemt tidsrommet mellom to jevndøgn.

Et tropisk år er gjennomsnittlig  sekunder eller 365 døgn, 5 timer, 48 minutter og 47 sekunder = 365,24221065 døgn (epoke J2000'''.'''0). Et vanlig kalenderår har som kjent bare 365 døgn, og det er for å veie opp for dette avviket at vi har skuddår.

## Se også
* Siderisk år.

## Referanser
Troll Airfield

**Troll Airfield** er en flyplass ca. syv kilometer fra den norske feltstasjonen Troll i Antarktis. Flyplassen ble anlagt på iskappen og åpnet for trafikk i februar 2005. Flyplassen brukes til transport av personell og utstyr i forbindelse med forskning i området.

Norsk Polarinstitutt har invitert elleve land som opererer i Dronning Maud Land til samarbeid om Dronning Maud Land Air Network Project (DROMLAN). Troll Airﬁeld er en del av luftnettverket sammen med Cape Town i Sør-Afrika og den russiske forskningsstasjonen Novolazarevskaja nordøst for Troll. Passasjerer blir fløyet inn fra fastlandet og så transportert med mindre fly videre til deres endelige reisemål.

Flyplassen har vist seg å være populær ettersom den har bidratt til å senke kostnadene i forbindelse med forskning i Antarktis. C-130 Hercules og lignende fly har regulære flyvninger. Rullebanen begrenser ikke størrelsen på besøkende fly. Troll Airfield er bare åpen for trafikk i forbindelse med forskning. Det ytes ingen tjenester for kommersiell trafikk. Flyplassen er åpen fra oktober til februar i den antarktiske sommersesongen. Den 28. november 2012 landet det for første gang et Boeing 737-fly på Troll. Flyet transporterte 33 personer og returnerte dagen etter til Cape Town.
Den 14. november 2023 landet det for første gang et Boeing 787-fly i Antarktis. Det gikk fra Oslo med tankstopp i Cape Town til Troll.

## Referanser


## Eksterne lenker
* Troll Airfield på norskeflyplasser.no
Morten

**Morten** er et mannsnavn med opprinnelse i navnet til den romerske krigsguden Mars.

Morten er også brukt som etternavn, men svært sjeldent.

## Etymologi
*Morten* er en opprinnelig gammeldansk og gammelsvensk variant av mannsnavnet Martin. Opprinnelsen er det latinske navnet Martinus som er utledet av Martis, genitivsformen av den romerske krigsguden Mars.

## Utbredelse
Navnet er kjent i Norge fra 1400-tallet. I nyere tid har Morten vært vanlig i Norge i fra 1940- til 2000-årene og hadde en popularitetstopp med 1,8 % i 1973.

Morten er i dag et vanlig navn i Norge og Danmark. Det brukes også på Færøyene i formen *Mortan*. I 2006 het 83 færøyinger *Mortan*. Det gjør at navnet kom på en 67.-plass over mest brukte mannsnavn på øyene.

|}

## Kjente personer med navnet
Personene i listen er ordnet kronologisk etter fødselsår
* Sankt Morten (ca. 315–397), katolsk helgen
* Morten Maler levde på 1400-tallet
* Morten Krogvold (f. 1950), norsk fotograf
* Morten «Diesel» Dahl (f. 1959), norsk musiker og MC-entusiast
* Morten Harket (f. 1959), norsk musiker
* Morten Faldaas (f. 1959), norsk skuespiller
* Morten Abel (f. 1962), norsk musiker
* Morten Gamst Pedersen (f. 1981), norsk fotballspiller
* Morten Evensmo (f. 1986), norsk industridesigner
* Morten Ramsland (f. 1971), dansk forfatter
* Morten Furuly (f. 1975), norsk musiker

## Morten i litteraturen
* I Utstein kloster-trilogien av Alfred Hauge får munkene besøk av «broder Morten». De oppdager etterhvert at de har misforstått navnet til gjesten, som nok egentlig het *Mortem* (latin for død) og bragte med seg svartedauden.
* Morten Minstemann er kjent fra *Mormor og de åtte ungene* av Anne-Cath Vestly.

## Navnedag
*Morten* har navnedag i flere land, oftest 11. november. Den norske navnedagen er .

## Se også
* Mortensmesse – 11. november
* Mortensaften – 10. november
* Mortensnes
* Mortensrud

## Referanser


## Eksterne lenker
*
Luke Perry

**Coy Luther Perry III** (1966–2019) var en amerikansk skuespiller.

Perrys far, Coy Luther Perry II, var stålarbeider og døde av et hjerteinfarkt i 1980. Hans mor, Ann Perry Bennett, var husmor. Perrys foreldre ble skilt da han var seks år gammel. Hans mor giftet seg igjen, med konstruksjonsarbeideren Steve Bennett i 1978. Han hadde en yngre bror, Thomas Perry, en yngre søster, Amy Perry, og en halv-lillesøster, Emily Bennett. Forholdet til faren var anspent. Det var stefaren han så på som en rollemodell.

Perry er kjent for sin rolle som «Dylan» i TV-serien *[[Beverly Hills 90210]]*. Han opptrådte også som «Reverend Jeremiah Cloutier» i TV-serien *[[Oz]]*. Fra 2002 til 2004 hadde han hovedrollen som «Jeremiah» i TV-serien *Jeremiah*, som han også produserte.

Tidlig i 2004 hadde Perry sin debut på teater i en oppsetning av *When Harry Met Sally…* i London. Perry hadde også en stemmerolle i en episode av animasjonsserien *[[Family Guy]]*, der han spilte en skaphomse, samt i *[[Simpsons]]*-episoden «Krusty Gets Kancelled».

Perry hadde fra 2016 rollen som «Fred Andrews» i serien *[[Riverdale]]*, som er basert på tegneserien *Archie*.

27. februar 2019 ble Perry lagt inn på sykehus etter å ha fått et massivt hjerneslag. Han døde uken etter.

## Filmografi (utvalg)
* 1992 – *[[Buffy the Vampire Slayer]]*
* 1997 – *[[Det femte element (film)|Det femte element]]*

## Referanser


## Eksterne lenker
* 
*
Royal Albert Hall

**Royal Albert Hall** er et konserthus i South Kensington i bydelen Kensington and Chelsea i London. Konserthuset er oppkalt etter prins Albert, dronning Victorias ektefelle, og ble innviet den 29. mars 1871. Albert Hall ligger i «museumskvarterene» omkring Kensington Gardens der man også finner Victoria and Albert Museum, Natural History Museum og Science Museum.

På 1890-tallet startet dirigenten Henry Woods populære *[[BBC Promenade Concerts|Promskonserter]]* i Albert Hall. Disse avholdes fortsatt om sommeren, med den pompøse avslutningskonserten *[[Last Night of the Proms]]* i september som har et fargerikt folkeliv med flagg og bannere som kan minne mer om et idrettsarrangement enn en konsert.

Albert Hall blir ofte brukt ved store musikkarrangementer, og ikke bare til klassisk musikk, men også store pop- og rockekonserter har blitt holdt her oppigjennom årene. Publikumskapasiteten i den ovale arenaen er på inntil 9&nbsp;000 tilskuere, men dagens sikkerhetsbestemmelser tillater ikke at det slippes inn mer enn 7&nbsp;000 tilskuere.
## Eksterne lenker
*
Thailands flagg

**[[Thailand]]s flagg** består av fem horisontale striper i fargene rødt, hvitt, blått, hvitt og rødt. Den blå midtstripen er dobbelt så bred som de fire øvrige. Fargene rødt-hvitt-blått står for nasjon-religion-konge, Thailands uoffisielle motto. Flagget ble designet av kong Vajiravudh og ble tatt i bruk 28. september 1917. På thai kalles flagget ธงไตรรงค์ (*Thong Trairong*), som betyr trikolor. Dagens flagg erstattet det tidligere flagget, som forestilte en hvit elefant på rød bakgrunn.
Pont de Normandie

**Pont de Normandie**, eller **Normandiebroen**, går over utløpet av elven Seinen. Nærmeste større byer er Le Havre og Honfleur. Broen har fire kjørefelt og bredt fortau på begge sider. Avstanden mellom brotårnene er 856 m. Brospennet er 2147 meter. En kort tid var den verdens lengste &ndash; nå{ nest lengst avhengig av målemetoden. (Norske broer måles tydeligvis ikke på samme måte.)

Ingeniørene som sto for konstruksjonen valgte vekk hengebro til fordel for to selvstendige pilarer som hver bar sin del av broen ved kabeloppheng (skråkabelbro). Dette hadde med grunnforhold og porøse bergarter i grunnen å gjøre.

Broen mellom denne og Le Havre er på sin måte like interessant. Den går over en liten fjordarm, og er en pilarbro som går i sving, med brospennet som en del av svingen. Formen kjenner nordmenn igjen fra Atlanterhavsveien i Møre og Romsdal.

Påbegynt i 1986, ble den offisielt åpnet i januar 1995. Prisen på det tidspunktet var USD465 mill. Der gikk med over 19&nbsp;000 tonn stål og over 70&nbsp;000&nbsp;m³ betong. Det blir fortsatt betalt bompenger med 5 euro pr. passering.

## Referanser


## Eksterne lenker
* 
* En del konstruksjonsfakta (eng).
Hampton County

**Hampton County** er et fylke i den amerikanske delstaten Sør-Carolina. Det ligger i sør i staten og grenser mot Bamberg County i nord, Colleton County i øst, Beaufort County i sørøst, Jasper County i sør og mot Allendale County i nordvest. Det har også grense mot delstaten Georgia i vest.

Hampton Countys totale areal er 1&nbsp;457 km² hvorav 7 km² er vann. I 2000 hadde fylket 21&nbsp;386 innbyggere og administrasjonssenteret ligger i byen Hampton. 

## Eksterne lenker
*
Bamberg County

**Bamberg County** er et fylke i den amerikanske delstaten Sør-Carolina. Det ligger i sør i staten og grenser mot Orangeburg County i nord, Dorchester County i øst, Colleton County i sørøst, Hampton County i sør, Allendale County i sørvest og Barnwell County i vest.

Bamberg Countys totale areal er 1&nbsp;024 km² hvorav 6 km² er vann. I 2000 hadde fylket 16&nbsp;658 innbyggere og administrasjonssenteret ligger i byen Bamberg. 

## Eksterne lenker
*
Siderisk år

**Siderisk år** er tiden det tar for Solen sett fra Jorden å komme tilbake til samme punkt på fiksstjernehimmelen.  Det er likt med omløpstiden for Jorden i sin bane rundt Solen. For epoken fra 1. januar, år 2000 benyttes standarden J2000.0 der ett siderisk år tilsvarer 365,256&thinsp;363 gjennomsnittlige soldager, det vil si 365 dager, 6 timer, 9 minutt og 9,5 sekund. 

Lengden til det sideriske året er ikke helt konstant og varierer litt fra epoke til epoke på grunn av påvirkning fra de andre planetene og spesielt Månen. I tillegg vokser avstanden mellom Jorden og Solen gradvis  slik at omløpstiden øker litt over flere tusen år. Det skyldes at massen til Solen svært langsomt avtar på grunn av prosessene som der foregår.

Et siderisk år er litt lengre enn det tropiske året som er basert på et fullt omløp relativt til posisjonen av vårjevndøgnspunktet. Dette ligger ikke helt fast på fiksstjernehimmelen, men flytter seg med en periode på 25&thinsp;800 år på grunn presesjon av Jordens omdreiningsakse. Av denne grunn er dermed det sideriske året en faktor 1 + 1/25&thinsp;800 = 1,0000385 lengre enn det tropiske. Det tilsvarer 20 minutt og 22,5 sekund. Vårt kalenderår  er basert på det tropiske året. 

## Historisk bakgrunn

Ett år med 365 dager fantes allerede i den egyptisk kalenderen for flere tusen år siden. Begynnelsen på året var gitt ved den heliakiske oppgang til den sterke stjernen Sirius like før soloppgang og falt vanligvis sammen med tidspunktet for Nilens oversvømmelse. Fordi det ikke var noe skuddår på den tiden, forskjøv dette tidspunktet seg gjennom hele kalenderen og opptrådte på samme dato først etter 1460 år. Det tilsvarer et siderisk år med lengde  365 +  dager, det vil si 365 dager og 6 timer.

En mer nøyaktig verdi ble senere funnet av greske astronomer ved egne observasjoner av jevndøgn og solhverv kombinert med data fra babylonsk astronomi. På dette viset fant Hipparkhos rundt 150 f.Kr. at det sideriske året var 365 +  +  dager langt eller 
6 timer og 10 minutt lengre enn 365 dager. Han innså også forskjellen mellom et siderisk år og et tropisk år som han fant hadde en lengde på 365 +  -  dager. Dette er tett opp til det gjennomsnittelige året med 365,2425 dager i den gregorianske kalenderen som benyttes i dag.

## Se også

* Siderisk tid
* Soltid
* Tropisk år

## Referanser


## Eksterne lenker

* PhysLibreTexts, [Time](https://phys.libretexts.org/Bookshelves/Astronomy__Cosmology/Celestial_Mechanics_(Tatum)/07%3A_Time), god oversikt over tidsbegrepet i astronomi.
Barnwell County

**Barnwell County** er et fylke i den amerikanske delstaten Sør-Carolina. Det ligger i sørvest i staten og grenser mot Aiken County i nord, Bamberg County og Orangeburg County i øst og mot Allendale County i sørvest. Det har også grense mot delstaten Georgia i vest.

Barnwell Countys totale areal er 1&nbsp;443 km² hvorav 23 km² er vann. I 2000 hadde fylket 23&nbsp;478 innbyggere og administrasjonssenteret ligger i byen Barnwell. 

## Eksterne lenker
*
T-70

**T-70** var en lett stridsvogn utviklet av Sovjetunionen som en forbedring av stridsvognen T-60 som hadde vist seg å ha utilstrekkelig ildkraft og pansring etterhvert som tyske stridsvogner utviklet seg. Over 8&nbsp;000 ble produsert før produksjonen stanset i 1944. T-70 faller som de fleste andre sovjetiske stridsvogner i skyggen av T-34, men disse lette stridsvognene spilte en stor rolle i blant annet slaget ved Kursk.

T-70 hadde en bestykning på en 45&nbsp;mm ZiS-19BM kanon og en 7,62&nbsp;mm mitraljøse, panseret var fra 10&nbsp;mm til 60&nbsp;mm tykt og den var drevet av to GAZ-202 bensinmotorer på 70&nbsp;hk hver. Den hadde et mannskap på to og veide 9&nbsp;050&nbsp;kg. **T-70A** hadde et modifisert tårn med blant annet tykkere panser, men var ellers identisk med T-70.

T-70 ble også brukt som grunnlag for selvdrevet artilleri SU-76.
McCormick County

**McCormick County** er et fylke i den amerikanske delstaten Sør-Carolina. Det ligger i de vestlige delene av staten og grenser mot Greenwood County i nordøst, Edgefield County i øst og mot Abbeville County i nordvest. Det har også grense mot delstaten Georgia i vest.

McCormick Countys totale areal er 1&nbsp;020 km² hvorav 89 km² er vann. I 2000 hadde fylket 9&nbsp;958 innbyggere og administrasjonssenteret ligger i byen McCormick. 

## Eksterne lenker
*
Oconee County (Sør-Carolina)

**Oconee County** er et fylke i den amerikanske delstaten Sør-Carolina. Det ligger i de nordvestlige hjørnet av staten og grenser mot Pickens County i øst og mot Anderson County i sørøst. Det har også grense mot delstatene Georgia i vest og mot Nord-Carolina i nord.

Oconee Countys totale areal er 1&nbsp;745 km² hvorav 125 km² er vann. I 2000 hadde fylket 66&nbsp;215 innbyggere og administrasjonssenteret ligger i byen Walhalla.

## Eksterne lenker
*
Aspidytidae

* *[[Aspidytes]]*

**Aspidytidae** er en liten familie av biller som ble oppdaget så sent som i 2002. Foreløpig er det funnet to arter, én i Sør-Afrika og én i Shaanxi-provinsen i Kina. Disse billene kryper omkring på steiner som blir oversprutet av fossefall eller strittflytende elver, et såkalt hygropetrisk habitat.
Billene er middels store (7–8&nbsp;mm), mørke med oval kroppsform. Antennene er trådformede, nokså korte, med et karakteristisk svært kort (ringaktig) andre ledd. De kan ligne noe på vannkalver men skiller seg fra disse på at beina ikke i det hele tatt er utviklet for svømming. Beina er nokså korte, med kraftige lår og legger, og slanke fotledd. Leggene har kraftige sporer. Larvene er foreløpig ukjente og man vet ganske lite om biologien til disse sjeldne billene.

## Systematisk inndeling

* Ordenen biller, **Coleoptera**
** Underordenen Adephaga
*** Familien **Aspidytidae**
**** ***Aspidytes niobe*** Ribera, Beutel, Balke & Vogler, 2002 – Sør-Afrika
**** ***Aspidytes wrasei*** Balke, Ribera & Beutel, 2003 – Kina

## Kilder
Ribera, I., Beutel, R.G., Balke, M. og Vogler, A.P. 2002. Discovery of Aspidytidae, a new family of aquatic Coleoptera. *Proceedings of the Royal Society, London*, 269: 2151-2157.

## Eksterne lenker
* 
*Aspidytes wrasei*: http://www.zin.ru/Animalia/Coleoptera/images/aspiwraz.jpg
Pickens County (Sør-Carolina)

**Pickens County** er et fylke i den amerikanske delstaten Sør-Carolina. Det ligger i de nordvestlige delene av staten og grenser mot Greenville County i øst, Anderson County i sør og mot Oconee County i vest. Det har også grense mot delstaten Nord-Carolina i nord.

Pickens Countys totale areal er 1&nbsp;326 km² hvorav 39 km² er vann. I 2000 hadde fylket 110&nbsp;757 innbyggere og administrasjonssenteret ligger i byen Pickens. Fylket ble grunnlagt i 1868.

## Eksterne lenker
*
Trikinslekten

* *[[Trichinella spiralis]]*
* *[[Trichinella pseudospiralis]]*
* *[[Trichinella britovi]]*
* *[[Trichinella nativa]]*
* *[[Trichinella nelsoni]]*
* *[[Trichinella papuae]]*

**Trikiner** er innkapslede parasitter (nematoder) som kan forekomme i kjøtt av f.eks. gris. Mennesker kan få overført smitte ved at vi spiser trikinholdig kjøtt som ikke er tilstrekkelig kokt eller stekt.

## Symptomer
Trikiner forårsaker store muskelsmerter og høy feber.  Det finnes ingen effektiv medisin. I våre dager forekommer trikiner i svin meget sjelden, men fortsatt skal det bli det tatt prøve av hver eneste gris som slaktes ved norske slakterier, men det tas i gjennomsnitt prøver av 1 av 7 i Norge.

## Annet
Trikiner ble brukt til sabotasje under andre verdenskrig, da Jan Zabinski, direktør for dyreparken i Warszawa, smittet noen av grisene sine med trikiner. Etter å ha slaktet grisene og rullet det infiserte kjøttet til små kuler, fikk han ved hjelp av en attenåring som jobbet i tyskernes militærkantine smuglet kulene inn i de tyske soldatenes smørbrød.

## Referanser


## Eksterne lenker
*
Beaufort County (Sør-Carolina)

**Beaufort County** er et fylke i den amerikanske delstaten Sør-Carolina. Det ligger i sør i staten ved Atlanterhavet og det grenser mot Colleton County i nord, Jasper County i vest og mot Hampton County i nordvest. 

Beaufort Countys totale areal er 2&nbsp;390 km² hvorav 870 km² er vann. I 2000 hadde fylket 120&nbsp;937 innbyggere og administrasjonssenteret ligger i byen Beaufort. Fylket ble grunnlagt i 1769.

## Eksterne lenker
*
Urløpebiller

* *[[Trachypachus]]*
* *[[Systolosoma]]*

**Urløpebiller** (Trachypachidae) er en liten familie av små biller som ligner sterkt på løpebiller, men skiller seg fra disse i noen anatomiske detaljer. Én art, *Trachypachus zetterstedti*, finnes i Norge, men bare i Nord-Norge, og den er ganske sjelden. Billene i slekten *Trachypachus* er svarte, blanke (en av artene er litt metallglinsende) og ligner på løpebilleslekten *Bembidion*. Av de fire artene i denne slekten lever tre i det vestlige Nord-Amerika, den fjerde i Nord-Europa. Artene i slekten *Systolosoma* er bredere på kroppsform og kraftig punkterte. Fargen er nærmest matt gullglinsende, med et eller to mørke tverrbånd. Disse lever i Chile. Lite er kjent om biologien til urløpebillene, men man antar at de er rovdyr, som nesten alle andre medlemmer av gruppen Adephaga.
Urløpebillene kan finnes i flere ulike habitater. *Trachypachus zetterstedti* finnes helst i litt myrete skog, mens *T. holmbergi* løper rundt i solskinnet på bar, løs jord. Den graver seg raskt ned om den skulle føle seg truet. *T. slevini* lever på grusete og steinete strender ved Stillehavet.
Som det norske navnet antyder er urløpebillene antatt å være en gammel, primitiv gruppe. Det er kjent over 50 fossile arter som plasseres i denne gruppen.

## Systematisk inndeling

* Ordenen biller, **Coleoptera**
** Underordenen Adephaga
*** Familien **Urløpebiller**, **Trachypachidae** C.G. Thomson, 1857
**** Slekten ***Trachypachus***
***** ***Trachypachus holmbergi ''' '' – [[Alberta]], [[Canada]] og [[Oregon]]
***** ***Trachypachus gibbsii *** – [[California]]
***** ***Trachypachus slevini *** – [[Oregon]]
***** ***Trachypachus zetterstedti*** – Nord-Europa, også Nord-Norge
**** Slekten ***Systolosoma***  – [[Chile]]
***** ***Systolosoma breve***
***** ***Systolosoma lateritium**'

## Referanser




## Kilder
* Maddison, D.R. 1995. Trachypachidae på Tree of Life, med bilder. http://tolweb.org/Trachypachidae/8887
## Eksterne lenker
*
Colleton County

**Colleton County** er et fylke i den amerikanske delstaten Sør-Carolina. Det ligger i sør i staten ved Atlanterhavet og det grenser mot Orangeburg County i nord, Dorchester County i nordøst, Charleston County i øst, Beaufort County i sør, Hampton County og Allendale County i vest og mot Bamberg County i nordvest. 

Colleton Countys totale areal er 2&nbsp;935 km² hvorav 199 km² er vann. I 2000 hadde fylket 38&nbsp;264 innbyggere, og administrasjonssenteret ligger i byen Walterboro.

## Eksterne lenker
*
Charleston County

**Charleston County** er et fylke i den amerikanske delstaten Sør-Carolina. Det ligger i sørøst i staten ved Atlanterhavet og det grenser mot Berkeley County i nord, Georgetown County i nordøst, Colleton County i vest og mot Dorchester County i nordvest. 

Charleston Countys totale areal er 3&nbsp;517 km² hvorav 1&nbsp;139 km² er vann. I 2000 hadde fylket 309&nbsp;969 innbyggere og administrasjonssenteret ligger i byen Charleston.

## Eksterne lenker
*
Månemannen

:*Se også [[Månemannen (mytologi)]], en skikkelse fra [[inuittenes mytologi]]

***Månemannen*** er et album av den [[Norge|norsk]]e gruppen [[Vamp]]. Det er gruppens sjette studioalbum, og det første med [[Vidar Johnsen]] som vokalist i bandet etter [[Jan Toft]].

På denne plata blir overgangen fra Jan I. Toft til Vidar Johnsen som vokalist fullført. Etter å vært gruppas vokalist i konsertsammenheng de siste tre årene, sang Johnsen for første gang på en Vamp-plate, og bidro også med flere av melodiene på *Månemannen*.

Denne gangen valgte Vamp også å samarbeide med irske Mick O'Brien, som spiller sekkepipe på flere av låtene. Blant dem er platas eneste instrumental, som heter nettopp «O'Brien». Øyvind Staveland uttalte til [[Haugesunds Avis]] at «måten vi har brukt sekkepipelyden på, gjør musikken enda mer norsk enn tidligere.»

På *Månemannen* ble en rekke kjente, men i Vamp-sammenheng nye, tekstforfattere benyttet. Gruppa satte melodi til tekster av både [[Ingvar Hovland]], [[Hans Børli]], [[Harald Sverdrup]], [[Ottar Engtrø]], [[Håvard Rem]] og svenske [[Nils Ferlin]]. I tillegg er [[Kolbein Falkeid]] og [[Arnt Birkedal]] fortsatt med. I likhet med tidligere utgivelser inneholder tekstene på *Månemannen'' både melankoli og humor, samtidig som de har evnen til å fortelle lytteren gode historier.

Om den musikalske utviklingen sa Øyvind Staveland: «Vi har holdt fast på det vi synes vi er gode til, nemlig formidling av gode tekster i en rolig stemning.»

Plata ble produsert av Vamp og Truls Birkeland. Innspillingen foregikk på Ryvarden fyr og i Musikkforum studio, Sandnes i perioden desember 2001&ndash;august 2002.

## Sporliste
#«Månemannen» (Hovland/Staveland)
#«Men går eg øve engene», (Ferlin/Falkeid/Strand)
#«Fuglane vett» (Birkedal/Johnsen)
#«Vise til våren» (Engtrø/Staveland)
#«Tilståelse» (Børli/Staveland)
#«I skyggen» (Falkeid/Staveland)
#«Så nær» (Rem/Johnsen)
#«Ein gong» (Ferlin/Staveland)
#«Under jorda» (Hovland/Johnsen/Staveland)
#«Forfengelige måne» (Sverdrup/Johnsen)
#«Siste liten» (Birkedal/Apeland)
#«O'Brien» (Øyvind Staveland)

## Medvirkende
### Vamp
*Vidar Johnsen – Vokal, kor, rapping, gitar, låtskriver
*Øyvind Staveland – Fiolin, bratsj, trekkspill, fløyter, kor, vokal, låtskriver
*Torbjørn Økland – Gitarer, bouzoki, trompet, mandolin, kor
*Carl Øyvind Apeland – Bassgitar, gitar, kor, låtskriver

### Andre medvirkende
*Helge Lilletvedt – Tangentinstrumenter, trekkspill
*Erling Sande – Stor tromme
*Tore Jamne – Trommer, perkusjon
*Cliffie Grinde - Trommer, perkusjon
*Stein Inge Brækhus – Perkusjon
*Mick O'Brien - Irsk sekkepipe
*Truls Birkeland - Produsent
*Björn Engelmann - Mastering 
*Christian Hermansen - Coverdesign
*Ingvar Hovland - Låtskriver
*Nils Ferlin - Låtskriver
*Arnt Birkedal - Låtskriver
*Leif Strand - Låtskriver
*Kolbein Falkeid - Låtskriver
*Ottar Engtrø - Låtskriver
*Håvard Rem - Låtskriver
*Harald Sverdrup - Låtskriver
*Hans Børli - Låtskriver

## Eksterne lenker
*
Beleiringen av Fort Charlotte

**Beleiringen av Fort Charlotte** var en to uker lang beleiring utført av den spanske generalen Bernardo de Gálvez mot de britiske festningsverkene som voktet dagens Mobile, Alabama under den amerikanske uavhengighetskrigen. Fort Charlotte var den siste gjenværende britiske pionérposten som var i stand til å true New Orleans i Spanias nabokoloni Louisiana, og dens fall drev britene ut fra de vestlige delene av West Florida.

Gálvez' hær seilte fra New Orleans på en liten flåte av transportskip den 28. januar. 10. februar gikk spanjolene i land nær Fort Charlotte. Den tallmessig underlegne britiske garnisonen stod i mot til flere hundre regulære infanterister og artillerimenn rodde i land for å styrke Gálvez' hær. De gav da opp den 9. mars. Garnisonkommandanten kaptein Elias Durnford hadde forventet unnsetning fra Pensacola som aldri kom. Deres kapitulasjon sikret den vestlige kysten av Mobile Bay fra britene og åpnet veien for operasjoner mot Pensacola.

## Litteratur
*
*
*
*
Slaget ved Pensacola (1781)

**Slaget ved Pensacola** var klimakset i Spanias gjenerobring av Florida fra Storbritannia under den amerikanske uavhengighetskrigen. En mektig flåte av krigsskip ledet av feltmarskalk Bernardo de Gálvez, guvernør i Louisiana og arkitekt for det vellykkede spanske felttoget, nøytraliserte de ytre britiske forsvarsverkene og innledet en amfibisk beleiring av byen den 9. mars. Den britiske generalmajoren John Campbell klamret seg til de solide festningsverkene til Fort George inntil spansk artilleri brøt murene den 8. mai og traff et kruttmagasin.

## Eksterne lenker
* The Patriot Resource: Felttoget i West Florida
* Revolutionary War: Pensacola, Florida
Hornvannkalver

* *[[Noterus]]*

**Hornvannkalver** er en liten familie av biller som ligner vannkalver, men kan skilles fra disse på at kroppen er nokså høyt hvelvet (vannkalvene er temmelig flate) og bredest foran midten (hos vannkalvene er kroppen vanligvis bredest i eller bak midten, eller de er jevnbrede). Antennene er ofte mer eller mindre fortykkede. De er rovdyr som lever i vann, og noen av artene er raske svømmere, andre ikke så gode. Noen av artene graver i bunnmudder og bredden av vannet. Av de ca. 270 kjente artene er to funnet i Norge, begge i slekten *Noterus*.

## Systematisk inndeling/norske arter

* Ordenen biller, **Coleoptera**
** Underordenen Adephaga
*** Familien **hornvannkalver**, **Noteridae**
**** Underfamilien Noterinae
***** Slekten  *[[Canthydrus]]* Sharp, 1882
***** Slekten  *[[Hydrocanthus]]* Say, 1823
***** Slekten  *[[Liocanthydrus]]* Guignot, 1957
***** Slekten  *[[Mesonoterus]]* Sharp, 1882
***** Slekten  *[[Neohydrocoptus]]* Satô, 1972
***** Slekten ***[[Noterus]]*** Clairville, 1806
****** ***Noterus clavicornis*** (DeGeer, 1774) – spredte funn vest til Aust-Agder
****** ***Noterus crassicornis*** (Müller, 1776)  – Sør- og Østlandet, også funnet i Rogaland
***** Slekten  *[[Prionohydrus]]* Gómez & Miller, 2013
***** Slekten  *[[Pronoterus]]* Sharp, 1882
***** Slekten  *[[Renotus]]* Guignot, 1936
***** Slekten  *[[Sternocanthus]]* Guignot, 1948
***** Slekten  *[[Suphis]]* Aubé, 1836
***** Slekten  *[[Suphisellus]]* Crotch, 1873
***** Slekten  *[[Synchortus]]* Sharp, 1882
***** Slekten  *[[Tonerus]]* Miller, 2009
**** Underfamilien Notomicrinae Zimmermann, 1919
***** Slekten  *[[Notomicrus]]* Sharp, 1882
***** Slekten  *[[Phreatodytes]]* Uéno, 1957
***** Slekten  *[[Speonoterus]]* Spangler, 1996

## Referanser




## Kilder
* Ødegaard, F., Hanssen, O. og Dolmen, D. 1996. Coleoptera, biller. Side 151-167 i: Aagaard, K. og Dolmen, D. (red.): *Limnofauna norvegica*. Tapir forlag.

## Eksterne lenker
* 
* *Hydrocanthus iricolor*: http://bugguide.net/node/view/49798
Slaget ved Mobile (1781)

**Slaget ved Mobile** var del av en britisk motoffensiv som skulle ta tilbake byen Mobile fra spanjolene under den amerikanske uavhengighetskrigen. 7. januar 1781 mislyktes det britiske angrepet foran et koordinert spansk forsvar.

Den spanske styresmakten i Cuba hørte om angrepet og sendte en forsterkningsstyrke for å holde Mobile. Britene pleiet i mellomtiden store tap blant menn og offiserer og flyktet tilbake til sin hovedbase ved Pensacola. Den spanske feltmarskalken Bernardo de Gálvez tok denne byen senere på året og fullførte sin erobring av West Florida.
Kambodsjas flagg

**[[Kambodsja]]s flagg** består av en striper i blått og rødt i forholdet 1:2:1 og har en avbildning av Angkor Vat i hvitt i den røde stripen. Flagget er i størrelsesforholdet 2:3. Det ble første gang tatt i bruk 20. oktober 1948 og ble tatt i bruk på nytt 24. september 1993, etter at monarkiet ble gjeninnført etter folkeavstemning.

Samme flagg benyttes som nasjonalflagg, handelsflagg, statsflagg og orlogsflagg.

## Historiske flagg
Kambodsjas flagghistorie gjenspeiler landets omskiftende historie ved at hvert regime har endret landets flagg. På midten av 1800-tallet kom det første av Kambodsjas flagg som hadde et bilde av Angkor Vat i sentrum, og med kun få unntak har tempelet vært representert i en eller annen form i flagget siden da. I tiden landet var fransk protektorat hadde flagget en blå ramme rundt et rødt felt med bilde av Angkor Wat. Da Kambodsja ble uavhengig i 1948 ble fargene og tempelmotivet beholdt, men utformingen ble endret til et mer konvensjonelt, stripet flagg. Dette flagget ble ført av Kongedømmet Kambodsja fram til borgerkrigen. Etter at kong Sihanouk ble styrtet av Lon Nol, fikk landet nytt flagg 9. oktober 1970. Her var det røde feltet med tempelet gjort til en kanton i en blå flaggduk, som dessuten hadde fått tre stjerner. Under Røde Khmers styre fra 1975 til 1979 ble flaggdukens farge endret til rød med Angkor Vat sterkt stilisert avbildet i gult. Tegningen av tempelet ble endret noe etter at Pol Pots styre ble styrtet, men flagget var fortsatt rødt og gult helt fram til 1989. Da landet 1. mai 1989 fikk ny grunnlov ble flaggduken endret til rød over blå og en gikk tilbake til en mer detaljert tegning av tempelet. I årene 1992-1993, da Kambodsja ble styrt av en midlertidig FN-administrasjon, førte landet et lyseblått flagg med landets kartbilde i hvitt og navnet påskrevet med khmer-skrift. Da kongedømmet ble gjenopprettet, gikk landet tilbake til flagget fra 1948.

## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000

## Eksterne lenker
* Cambodia fra FOTW
* Cambodian Flag History fra FOTW
Horry County

**Horry County** er et fylke i den amerikanske delstaten Sør-Carolina. Det ligger øst i staten ved Atlanterhavet og det grenser mot Georgetown County i sørvest, Marion County i vest og mot Dillon County i nordvest. Det har også grense mot delstaten Nord-Carolina i nordøst.

Horry Countys totale areal er 2&nbsp;936 km² hvorav 314 km² er vann. I 2000 hadde fylket 217&nbsp;608 innbyggere og administrasjonssenteret ligger i byen Conway (Sør-Carolina) og Myrtle Beach er fylkets største by. 

Fylket ble grunnlagt i 1801 og har fått sitt navn etter Peter Horry som var general under den amerikanske uavhengighetskrigen

## Eksterne lenker
*
Tor Ottar Karlsen

**Tor Ottar Karlsen** (født 13. mars 1950 i Åsgårdstrand) er en norsk politiker og tidligere fylkesordfører (Ap) fra Røyken i Buskerud.

Karlsen ble valgt til fylkesordfører i Buskerud i 1999 og ble gjenvalgt i 2003. Han stilte ikke til gjenvalg ved fylkestingsvalget i 2007. Før det var han politisk rådgiver i Barne- og familiedepartementet under Gro Harlem Brundtlands 3. regjering. Karlsen har også vært styremedlem i Helse Sør.

Karlsen ble i 2007 tildelt 4. klasse av den estiske Terra Mariana-korsets orden. Han fikk ordenen for at han som fylkesordfører hadde ledet an i organisering av hjelpearbeid til vennskapsfylket Pärnu da dette var rammet av en stormkatastrofe.

Han er gift og har to barn. Han er bosatt i Røyken.

## Referanser


## Eksterne lenker
*
Georgetown County

**Georgetown County** er et fylke i den amerikanske delstaten Sør-Carolina. Det ligger øst i staten ved Atlanterhavet og det grenser mot Marion County i nord, Horry County i nordøst, Berkeley County og Charleston County i sørvest og mot Williamsburg County i nordvest.

Georgetown Countys totale areal er 2&nbsp;681&nbsp;km² hvorav 570&nbsp;km² er vann. I 2000 hadde fylket 55&nbsp;797 innbyggere og administrasjonssenteret ligger i byen Georgetown.
Georgetown ble grunnlagt i 1769 og er oppkalt etter George III.

## Eksterne lenker
*
Dillon County

**Dillon County** er et fylke i den amerikanske delstaten Sør-Carolina. Det ligger i de nordøstlige delene av  staten og det grenser mot Horry County i sørøst, Marion County i sør, Florence County i sørvest og mot Marlboro County i vest. Det har også grense mot delstaten Nord-Carolina i nordøst.

Fylket er oppkalt etter James W. Dillon (1826–1913). Det fikk dette navnet i 1910, etter at det tidligere het Marion County. 

Dillon Countys totale areal er 1&nbsp;053 km² hvorav 4 km² er vann. I 2000 hadde fylket 30&nbsp;722 innbyggere og administrasjonssenteret ligger i byen Dillon. Flyplassen heter Dillon County Airport – DLC.

Steder som er verdt å få med seg er Bear Swamp Baptist Church, Dillon County Courthouse og J.W. Dillon House.

## Eksterne lenker
*
Substantia nigra

**Substantia nigra** (Latin: "den svarte substans") eller locus niger er et heterogent område i mesencephalon, som adskiller pes fra tegmentum, og er en viktig del av basalgangliene. Den består av to markant forskjellige områder, *pars compacta* og tilliggende områder med dopaminerge nevroner, og en annen gruppe som utgjøres av *pars reticulata* og *pars lateralis*. Den siste gruppen, sammen med globus pallidus utgjør kjernen i  basalgangliene.
Selv om anatomien er intrikat og knyttet til hverandre, er de to gruppene anatomisk og funksjonelt adskillelige.

## Pars compacta og andre dopaminerge grupper
### Anatomi
Pars compacta inneholder nevroner som hos mennesket har fargen sort, p.g.a. pigment nevromelanin som tiltar med alderen. Denne pigmenteringen kan ses som en distinkt svart stripe i hjernesnitt, og er opphavet til navnet som er gitt til dette området i hjernen. Nevronene i dette området har spesielt lange og tykke dendritter (François et al.). 

## Referanser

## Se også
* Basalgangliene
* Hjernestammen
* Pedunculus cerebri
* Mesencephalon

## Eksterne lenker
* University of Wisconsin
* Diagram at uni-tuebingen.de
Dag-Eilev Fagermo

**Dag-Eilev Akerhaugen Fagermo** (født 1967) er en norsk tidligere fotballtrener.

## Trenerkarriere
Fagermo har hentet mye av sin fotballfilosofi fra Nils Arne Eggen. Fagermo spiller et helt tydelig 4-3-3-system, hvor laget skal spille seg rundt på kantene.

### Tidlig karriere
Fagermo ble født i Bærum, og bodde også en periode i Stavanger hvor faren jobbet og spilte håndball på toppnivå. Han vokste etter hvert opp på Raufoss, det var også her han startet både spillerkarrieren og trenerkarrieren. Fagermo ble tatt opp i A-stallen til Raufoss som 17-åring, men vonde akilleser satte til slutt en stopper for spillerkarrieren.

Fagermo begynte hovedtrenerkarrieren for Idrettslaget Skarphedin, før han gikk til Pors Grenland i 2002. Etter 2004-sesongen tok Fagermo over som hovedtrener i Notodden Fotballklubb. Kort tid etter at Fagermo hadde signert for Notodden forsøkte Bodø/Glimt å hente han, men fikk kontant nei fra Notodden på sitt bud på 1 million kroner.

### Strømsgodset
I november 2005 fikk han jobben som hovedtrener i Strømsgodset Toppfotball. Under Fagermos ledelse rykket Strømsgodset direkte opp til Eliteserien etter å ha vunnet Adeccoligaen 2006. I 2007 endte Strømsgodset på 10.-plass i Eliteserien. Etter 2007-sesongen ga han seg i Strømsgodset for å ta over Odd.

### Odd
Fagermo ble ansatt som hovedtrener i Odds Ballklubb i desember 2007. I sin første sesong i Odd, ledet han laget til opprykk til Eliteserien etter å ha vunnet Adeccoligaen 2008. I sin første sesong tilbake i Eliteserien endte Odd på en 4.-plass i 2009, etterfulgt av 5.-plass i 2010 og 2011.

I 2014 kom det store gjennombruddet da Fagermo ledet Odds Ballklubb til sin første seriemedalje på over 50 år da Odd endte på 3.-plass. Samme år førte han også Odd til cupfinalen. Han ble kåret til årets trener i 2014. Høsten 2014 ble Fagermo spurt om han ville ta over trenerjobben i Rosenborg Ballklub. Fagermo valgte å takke nei og signerte i stedet en ny kontrakt med Odd.

I 2015 havnet Odd på fjerdeplass i Tippeligaen, og spilte seg helt til play-off i europaligakvalifiseringen. Der ble det tap for storlaget Borussia Dortmund.

I 2016 ledet Fagermo klubben til nok en ny seriemedalje, denne gang bronse.

I 2019 kunne Odd ta sølv i serien før siste serierunde, men tap mot Haugesund gjorde at de endte på 4.-plass.

### Vålerenga
Den 31. januar 2020 ble Fagermo presentert som ny hovedtrener for . I sin første sesong i klubben ledet han laget til bronse i Eliteserien. Den 12. juni 2023 ble Fagermo og  enige om å avslutte samarbeidet.

### Lillestrøm
Fagermo ble ansatt som trener for  den 30. september 2024, etter David Nielsen fikk sparken etter bare en måneds tid i klubben.

### Strømsgodset igjen
10. juni 2025 fikk han igjen jobben som hovedtrener i Strømsgodset Toppfotball. Han hadde kontrakt ut 2027-sesongen, men han ble løst fra kontrakten 19. januar 2026. Ti dager senere kunngjorde Fagermo at han ikke ville ta noen ny jobb som hovedtrener, men heller jobbe med blant annet trener- og spillerutvikling. 

## Referanser


## Eksterne lenker
* 
*
If You Want Blood You’ve Got It

***If You Want Blood You've Got It*** er det første konsertalbumet til det australske hardrockbandet AC/DC, utgitt 13. oktober 1978. 

Albumet består av opptak fra bandets konsert i Apollo Theatre i Glasgow i Skottland 30. april 1978, med låter fra albumene *[[T.N.T.]]*, *[[Dirty Deeds Done Dirt Cheap]]*, *[[Let There Be Rock]]*, og *[[Powerage (album)|Powerage]]*. Albumet er produsert av Harry Vanda og George Young, som også var produsent for bandets fem første studioalbum.

Låtene «Dog Eat Dog» og «Fling Thing» ble også spilt, men kom ikke med på albumet. De ble senere publisert som komplette videoopptak på DVD-ene *Family Jewels* og *Plug Me In*. Låten «Gimme a Bullet» ble spilt under lydsjekken, men ble trolig aldri tatt opp siden det ikke finnes noe spor av opptaket. En låt med den veldig lignende tittelen «If You Want Blood (You've Got It)», er inkludert på AC/DCs neste album, *[[Highway to Hell]]*.

## Sporliste
Alle låtene er skrevet av Angus Young, Malcolm Young, og Bon Scott.

#«Riff Raff» – 5:10
#«Hell Ain't a Bad Place to Be» – 4:02
#«Bad Boy Boogie» – 7:35
#«The Jack» – 5:43
#«Problem Child» – 4:32
#«Whole Lotta Rosie» – 3:50
#«Rock 'n' Roll Damnation» – 3:30
#«High Voltage» – 6:00
#«Let There Be Rock» – 8:15
#«Rocker» – 3:00

## Personell
* Bon Scott – vokal
* Angus Young – gitar
* Malcolm Young – rytmegitar
* Cliff Williams – bass
* Phil Rudd – trommer

## Kilder
* 

## Eksterne lenker
*
André-Jacques Garnerin

**Andre-Jacques Garnerin** (født 31. januar 1769 i Paris, død 18. august 1823 i Paris) var en fransk fysiker og det første menneske som foretok en vellykket landing med fallskjerm fra stor høyde.

Garnerin studerte fysikk og sluttet seg til den franske hæren. Han satt tre år i krigsfangenskap i Ungarn og arbeidet da med ideer om fallskjerm, han fikk imidlertid ingen mulighet til å prøve ut sine teorier før han ble løslatt.

Garnerin foretok det første fallskjermhoppet fra en varmluftballong den 22. oktober 1797. Ballongen var over Paris og fallskjermen var laget av silke. Etter å ha hoppet fra en høyde på om lag ett tusen meter landet han uten skader foran en tilskuergruppe. Hans kone, Jeanne-Genevieve, var verdens første kvinnelige fallskjermhopper. Andre-Jacques Garnerin døde i en ulykke under konstruksjon av en varmluftballong i Paris.

## Referanser


## Eksterne lenker
*  Kort biografi og bilde (engelsk) 
*  Mer informasjon om Garnerin (engelsk)
Ludovic Giuly

**Ludovic Giuly** (født 1976) er en fransk fotballspiller, som for tiden spiller for Monaco. Giluy har tidligere spilt for den franske fotballklubben PSG, han har tidligere også spilt for Olympique lyonnais, Monaco, Barcelona og Roma.
## Referanser


## Eksterne lenker
* 
*
Trinidad

**Trinidad** (spansk: «treenighet») er den største og mest folkerike av de 23 øyene som utgjør landet Trinidad og Tobago. Trinidad er den sydligste øya i Karibia og ligger bare 11&nbsp;kilometer nord for Venezuelas kyst. Øya har et areal på 4&nbsp;769&nbsp;km².
Trinidad og Tobagos hovedstad heter Port of Spain.

## Eksterne lenker
*